নবীগঞ্জ প্রতিনিধি ॥ নবীগঞ্জে চোলাই মদসহ ২মাদক ব্যবসায়ীকে আটক করেছে পুলিশ। আটককৃতরা হচ্ছে-বড় ভাকৈর (পশ্চিম) ইউনিয়নের জগন্নাথপুর গ্রামের মৃত শশীলাল দাশের পুত্র সন্তোষ দাশ (৩৫) ও আমড়াখাইড় গ্রামের অনুকুল চন্দ্র দাশের পুত্র হিমাংসু দাশ (৩২)। সংশ্লিষ্ট সূত্রে জানা গেছে, গত রোববার রাতে নবীগঞ্জ থানার এসআই এটি এম রাসেল ও ইনাতগঞ্জ ফাঁড়ির এসআই ধর্মজিৎ সিংহ এর নেতৃত্বে একদল পুলিশ অভিযান চালিয়ে ১০০ লিটার চোলাই মদ ও মদ তৈরীর উপকরণসহ তাদেরকে গ্রেফতার করে। এ ব্যাপারে পুলিশ বাদী হয়ে গ্রেফতারকৃতদের বিরুদ্ধে মাদক দ্রব্য আইনে মামলা দায়ের করেছে। গ্রেফতারের বিষয়টি নিশ্চিত করেছেন এসআই ধর্মজিৎ সিংহ।